Z A P I S N I K
1. (konstituirajuće) sjednice Vijeća Mjesnog odbora  Planina Donja,

održane 24. lipnja 2021.

Sjednica se održava u Područnom uredu Gradske uprave Sesvete, u Sesvetama, Trg Dragutina Domjanića 4, soba broj 22, s početkom u 11,00 sati.


Sukladno članku 4. Poslovnika o radu Vijeća Mjesnog odbora Planina Donja, sjednici predsjedava Zdravko Klanjčec. Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Planina Donja.

Predsjedatelj konstatira da je nazočno 4 izabrana člana, odnosno zamjenika članova, od ukupno pet  članova Vijeća, što znači da Vijeće može pravovaljano odlučivati.

NAZOČNI IZABRANI ČLANOVI VIJEĆA:

Zdravko Klanjčec, Ivan Kezerić, Ivica Lonjak, Igor Puček
NENAZOČNI ČLANOVI VIJEĆA:

Miroslav Novosel
OSTALI NAZOČNI:

· Dragana Lucić
· Milena Lukić

Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća Mjesnog odbora Planina Donja
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
 Vijeće jednoglasno većinom glasova (4 glasa ZA), donosi
Z A K LJ U Č A K

o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora Planina Donja (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.


3. U Mandatno povjerenstvo biraju se:


za predsjednika: Zdravko Klanjčec;


za članove:       1. Ivan Kezerić i



           2. Igor Puček

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Planina Donja
Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedatelj otvara raspravu.


Vijeće jednoglasno donosi

ZAKLJUČAK

1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Gradske četvrti Sesvete:


        (ime i prezime)                                          (kandidacijska lista - skraćeno)

1. MIROSLAV NOVOSEL                             HDZ, HSU, HSLS

2. ZDRAVKO KLANJČEC                             HDZ, HSU, HSLS

3. IVAN KEZERIĆ                                          KANDIDACIJSKA LISTA GRUPE BIRAČA

4. IVICA LONJAK                                          KANDIDACIJSKA LISTA GRUPE BIRAČA                                

5.IGOR PUČEK                                               SDP

2. Ovaj će zaključak biti objavljen na oglasnoj ploči u sjedištu Mjesnog odbora Planina Donja.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan izbor za predsjednika Vijeća.

              Prvi prijedlog  da se za predsjednika izabere  Zdravko Klanjčec  podnijeli su članovi: Ivan Kezerić, Ivica Lonjak, Igor Puček
            /Prijedlog se prilaže ovom zapisniku./

              Predsjedatelj otvara raspravu.


Budući da nitko ne traži riječ   predsjedatelj poziva izabrane članove Vijeća da dizanjem ruke daju svoj glas jednom od ponuđenih kandidata. Predsjedatelj daje na glasovanje prijedloge prema abecednom redu prezimena kandidata. 


Za kandidata Zdravko Klanjčec glasovalo je 4 članova Vijeća.

Predsjedatelj utvrđuje da je većinu glasova svih članova Vijeća dobio kandidat Zdravko Klanjčec i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora  Planina Donja

1. Za predsjednika Vijeća Mjesnog odbora Planina Donja izabran  je Zdravko Klanjčec.


2. Ovaj će zaključak biti objavljen na oglasnoj ploči u sjedištu Mjesnog odbora Planina Donja.


Predsjedatelj čestita izabranom predsjedniku i poziva ga da nastavi voditi sjednicu.


Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen jedan izbor za potpredsjednika Vijeća.

              Prvi prijedlog  da se za potpredsjednika izabere Ivan Kezerić podnijeli su članovi: Zdravko Klanjčec, Ivica Lonjak, Igor Puček.              
 /Prijedlog se prilaže ovom zapisniku./

Predsjedatelj otvara raspravu.


Budući da nitko ne traži riječ   predsjedatelj poziva izabrane članove Vijeća da dizanjem ruke daju svoj glas jednom od ponuđenih kandidata. Predsjedatelj daje na glasovanje prijedloge prema abecednom redu prezimena kandidata. 


Za kandidata Ivana Kezerića glasovalo je 4 članova Vijeća.

Predsjedatelj utvrđuje da je većinu glasova svih članova Vijeća dobio kandidat Ivan Kezerić i konstatira da Vijeće donosi

Z A K LJ U Č A K

o izboru potpredsjednika Vijeća


1. Za potpredsjednika Vijeća Mjesnog odbora Planina Donja izabran je Ivan Kezerić.


2. Ovaj će zaključak biti objavljen na oglasnoj ploči u sjedištu Mjesnog odbora Planina Donja.

            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 6. Pitanja i prijedlozi

Budući da nitko ne traži riječ, predsjednik zaključuje sjednicu.

Dovršeno u 11,30 sati.

KLASA: 026-02/21-002/968
URBROJ: 251-06-11-12-21-2
Sesvete, 24. lipnja  2021.                 

Predsjednik

Vijeća Mjesnog odbora

                   Planina Donja
                                                                                                                                             Zdravko Klanjčec
